「元昊势且叛，宜严备之。」，寻坐被酒破锁入甲仗库，为陕西路转运使苏耆所劾。二年（1035年）四月，落管军，授饶州防御使、知同州。八月，上疏自列，召入问状，为温州防御使、侍卫亲军马军司都虞候、知澶州。时议塞河，而平言不知河事，乃徙沧州兵马副都部署。时吕夷简为宰相，台谏官数言政事阙失，平奏书曰：「臣见范仲淹等毁訾大臣，此必有要人授旨仲淹辈，欲逐大臣而代其位者。臣于真宗朝为御史，顾当时同列，未闻有姦邪党与诈忠卖直，所为若此。臣虑小臣以浅文薄伎，偶致显用，不识朝廷典故，而论事浸淫，遂及管军将校。且武人进退，与儒